open-index/open-wikipedia-markdown huggingface dataset:
Λυκαίνοπας

αριστερά|μικρογραφία
Ο ***Λυκαίνοπας*** είναι ένα γένος σαρκοφάγων θηριαψιδωτών. Έζησε κατά τη Μέση Πέρμια έως την πρώιμη Ύστερη Πέρμια, περίπου 260 εκατομμύρια χρόνια, στη σημερινή Νότια Αφρική .

## Περιγραφή
αριστερά|μικρογραφία| Ανακατασκευή ''L. ornatus''
μικρογραφία| Αποκατάσταση ζωής με δικυνοδοντία και κερδοσκοπικά μαλλιά
*Ο Λυκαίνοπας* είχε ύψος περίπου 1 μέτρο και ζύγιζε έως και 15 κιλά .  Όπως οι σύγχρονοι λύκοι από τους οποίους πήρε το όνομά του, ο *Λυκαίνοπας* είχε ένα μακρύ και λεπτό κρανίο, με ένα σύνολο κυνόδοντων που μοιάζουν με σκύλους τοποθετημένα τόσο στην άνω όσο και στην κάτω γνάθο του.  Αυτά τα μυτερά δόντια κυνόδοντα ήταν ιδανικά για τη χρήση μαχαιρώματος ή/και σχίσιμο της σάρκας οποιουδήποτε μεγάλου θηράματος συναντούσε. *Ο Λυκαίνοπας* πιθανότατα κυνηγούσε μικρά σπονδυλωτά όπως ερπετά και δικυνοδόντια .

*Ο Λυκαινοπής* περπατούσε και έτρεχε με τα μακριά του πόδια κρατημένα κοντά στο σώμα του. Αυτό είναι ένα χαρακτηριστικό που συναντάται στα θηλαστικά, αλλά όχι σε πιο πρωτόγονους αμνιώτες, πρώιμα ερπετά και συνάψιδες όπως οι πελυκόσαυροι, των οποίων τα πόδια είναι τοποθετημένα στα πλάγια του σώματός τους. Η ικανότητα να κινείται σαν θηλαστικό θα έδινε στον *Λυκαίνοπα* πλεονέκτημα έναντι άλλων σπονδυλωτών της ξηράς, αφού θα μπορούσε να τα ξεπεράσει.

εναλλ.=|μικρογραφία| Σκελετός ενός ''L''. ''angusticeps'' στο Μουσείο Πεδίου, Σικάγο

## Παραπομπές


Κατηγορία:Συναψιδωτά
Ευγενία Γκίνζμπουργκ

Η **Ευγενία Γκίνζμπουργκ** (Евге́ния Соломо́новна Ги́нзбург), 1904 − 1977 ήταν Ρωσίδα κοινωνιολόγος, παιδαγωγός και συγγραφέας, που στη δίνη των γεγονότων της μεγάλης κάθαρσης (αγγλ. Great Purge) καταδικάστηκε το 1938 σε 25 χρόνια  εξορίας. Αν και μέλος με ταυτότητα κόμματος τού τότε σοβιετικού καθεστώτος κατηγορήθηκε το 1934 για συμμετοχής της σε μια «αντεπαναστατική τροτσκιστική ομάδα» και στη συνέχεια το 1938 καταδικάστηκε  με την κατηγορία ότι ενεργούσε ως διπλή πράκτορας.
## Γενικά

Εργάστηκε ως δημοσιογράφος και συνέχισε τις εργασίες της για την opus magnum όπου δημοσιεύθηκαν και τα απομνημονεύματά της: Ταξίδι στον Ανεμοστρόβιλο (αγγλικός τίτλος). Είχε τελειώσει το βιβλίο το 1967, αλλά δεν ήταν σε θέση να το δημοσιεύσει στην ΕΣΣΔ. Το χειρόγραφο στη συνέχεια στάλθηκε λαθραία στο εξωτερικό και δημοσιεύθηκε το 1967 από Mondadori στο Μιλάνο και Possev στη Φρανκφούρτη· από τότε έχει μεταφραστεί σε πολλές γλώσσες. Τελικά, απομνημονεύματά της χωρίστηκε σε δύο τμήματα, των οποίων οι ρωσικές τίτλοι είναι «Krutoi marshrut Ι" και "Krutoi marshrut ΙΙ" - ". Απότομες Διαδρομή" "Σκληρή Διαδρομή".

Μετά τον θάνατο του Ιωσήφ Στάλιν το (1953) και μετά από επαναλαμβανόμενες  και έντονες εκκλήσεις της Γκίνζμπουργκ στις διάφορες αρχές η υπόθεσή της επανεξετάστηκε και στα γενικά πλαίσια της αποσταλινοποίησης επί Χρουτσώφ τελικά απελευθερώθηκε από την εξορία (στις 25 Ιουνίου 1955) και της επιτρέπεται να επιστρέψει στη Μόσχα.

## Φιλμογραφία
Ένα βιογραφικό φιλμ με τίτλο *Ταξίδι στο ανεμοστρόβιλο ([https://www.youtube.com/watch?v=iT89uRtc8RU Within the Whirlwind])* φιλμογραφήθηκε από τον σκηνοθέτηr Marleen Gorris το 2008 με πρωταγωνίστρια στο ρόλο της Ευγενίας Γκίνζμπουργκ την ηθοποιό Έμιλυ Γουάτσον.

Στο βιβλίο της «Ταξίδι στον ανεμοστρόβιλο» μεταξύ άλλων γράφει:

 «Στο στρατόπεδο γνώρισα πολλούς ανθρώπους που κατάφερναν να συνδυάζουν τη θρησκευτική λατρεία του Στάλιν με μια διορατική αίσθηση του τι συνέβαινε στη χώρα»
-Ταξίδι στον ανεμοστρόβιλο 

## Παραπομπές


Κατηγορία:Ρώσοι απομνημονευματογράφοι
Κατηγορία:Ρώσοι κοινωνιολόγοι
Κατηγορία:Ρώσοι παιδαγωγοί
Κατηγορία:Σοβιετικοί συγγραφείς
Κατηγορία:Ρωσοεβραίοι
Πλάτανος Αχαΐας

Με το όνομα **Πλάτανος** υπάρχουν δύο οικισμοί στην Αχαΐα:

* ο Πλάτανος Ακράτας Αχαΐας του Δήμου Αιγιαλείας.
* ο Πλάτανος Φαρρών Αχαΐας του Δήμου Ερυμάνθου, στην ιστορική περιοχή των Νεζερών.

## Σημείωση
Στην Αχαΐα υπάρχει επίσης και ο οικισμός Παραλία Πλατάνου στο Δήμο Αιγιαλείας.

Κατηγορία:Αποσαφηνίσεις ελληνικών τοπωνυμίων
Βίλχελμ Όττο Ράιτς

Ο **Βίλχελμ Όττο Ράιτς** (ολλανδικά: *Wilhelm Otto Reitz*, Όφενμπαχ 20 Ιουλίου 1702 - Μίντελμπουρχ 22 Οκτωβρίου 1769) ή **Γουλιέλμος Όττο Ράιτς** (*Gulielmus Otto Reitz*) ήταν Ολλανδός μαθηματικός και φιλόλογος καθώς και καθηγητής νομικής και πρύτανης στο πανεπιστήμιο του Μίντελμπουρχ.

## Εργογραφία
Εξέδωσε διάφορες ιστορικές μελέτες καθώς και έκανε μεταφράσεις από τα βυζαντινά νομικά κείμενα προς τα λατινικά και ολλανδικά. Ανάμεσα στα έργα που εξέδωσε περιλαμβάνονται τα:

* *Belga graecissans*, Ρότερνταμ, 1730, γλωσσολογική σύγκριση μεταξύ κλασσικών αρχαίων ελληνικών και ολλανδικών
* *Theophili paraphrasis institutionum graeca*, (*Θεόφιλου αντικήνσορος τα ινστιτούτα*) μετάφραση και σχολιασμός της συλλογής νομικών κειμένων του Θεόφιλου του Αντικήνσορα, Χάγη, 1751
* Μετάφραση του τετράτομο έργο των Βασιλικών του Λέων ΣΤ´ του Σοφού, στα λατινικά, 1765 
* Εξάβιβλος του Κωνσταντίνου Αρμενόπουλου, Χάγη, 1780, αρχικό ελληνικό κείμενο με σχολιασμό στα λατινικά (εκδόθηκε μετά το θάνατο του)

## Παραπομπές


## Προτεινόμενη βιβλιογραφία
* 

## Εξωτερικοί σύνδεσμοι
* Λήμμα για τον Βίλχελμ Όττο Ράιτς στην Ολλανδική βιογραφική εγκυκλοπαίδεια - Nieuw Nederlandsch Biografisch Woordenboek (NNBW), 1937, σελ.1051

Κατηγορία:Ολλανδοί μαθηματικοί
Κατηγορία:Ολλανδοί φιλόλογοι
Κατηγορία:Ολλανδοί νομικοί
Κατηγορία:Μαθηματικοί του 18ου αιώνα
Ζαχλωρού Αχαΐας

Με το όνομα **Ζαχλωρού** υπάρχουν δύο οικισμοί στην Αχαΐα:

* η Άνω Ζαχλωρού
* η Κάτω Ζαχλωρού

Κατηγορία:Αποσαφηνίσεις ελληνικών τοπωνυμίων
Όσκαρ Γκρένιγκ

Ο **Όσκαρ Γκρένινγκ**  (Oskar Groening 1921-2018) υπήρξε  μέλος των Ες-Ες (SS) και του αποδόθηκε από τον Τύπο ο χαρακτηρισμός   «Λογιστής του Άουσβιτς». 

Στις 21 Απριλίου  2015, ενώ διανύει το 93ο έτος της ηλικίας του, ξεκινά η δίκη του  στο Λούνενμπουργκ της Γερμανίας, για εγκλήματα πολέμου.  
Ο Γκρένιγκ είχε ορισθεί υπεύθυνος στο στρατόπεδο συγκέντρωσης Άουσβιτς για την καταμέτρηση των χρημάτων, τα οποία κατάσχονταν από τους Εβραίους που μεταφέρονταν στο στρατόπεδο του Άουσβιτς. Ο Γκρένιγκ  παραδέχθηκε ότι δολοφονίες διεπράχθησαν ενώπιόν του, αλλά αρνήθηκε τη συμμετοχή του  στη γενοκτονία  κατά των Εβραίων. Απολογούμενος ενώπιον του δικαστηρίου  για την ενοχή του, δήλωσε ότι έχει μερίδιο μόνο στην ηθική ευθύνη και ζήτησε συγγνώμη. Κατηγορία εναντίον του είχε απαγγελθεί από το 1985, αλλά είχε τεθεί στο αρχείο, από όπου ανασύρθηκε. 

Η δίκη του Γρένιγκ είναι ενδεχομένως μία από τις τελευταίες δίκες ναζιστών εγκληματιών πολέμου, ίσως η τελευταία, δεδομένου ότι λόγω της παρελεύσεως χρόνου δεν υπάρχουν πλέον άλλοι εγκληματίες εν ζωή.

## Παραπομπές


## Πηγές
http://www.naftemporiki.gr/story/943039/dikazetai-o-logistis-tou-aousbits 

http://www.agro24.gr/tags/oskar-gkrenigk

## Εξωτερικοί σύνδεσμοι
* 

Κατηγορία:Ολοκαύτωμα
Κατηγορία:Μέλη των Waffen-SS
Επιτροπή εράνων

Η **επιτροπή εράνων** είναι ένα είδος νομικού προσώπου ιδιωτικού δικαίου, όπως το σωματείο, το ίδρυμα, οι αστικές εταιρείες και οι εμπορικές εταιρείες.

Η επιτροπή εράνων ως νομικό πρόσωπο ορίζεται στον Αστικό Κώδικα. Επιτροπή εράνων είναι η ένωση τουλάχιστον πέντε μελών που έχει αποκτήσει προσωπικότητα με προεδρικό διάταγμα και έχει ως έργο να συγκεντρώσει χρήματα ή άλλα αντικείμενα με εράνους, γιορτές ή άλλα παρόμοια μέσα για την εξυπηρέτηση σκοπού δημοσίου ή κοινωφελούς. 

## Πηγές
* Άρθρο 122 Αστικού Κώδικα
* Ν. Παπαδόπουλος: Γενικές Αρχές Δικαίου (ιδίως για τους εντρυφώντες στον κλάδο της Διοίκησης των Επιχειρήσεων). Εκδόσεις ΔΙΣΙΓΜΑ 2010.

Κατηγορία :Αστικό Δίκαιο
Σωματείο

**Σωματείο** ή **σύλλογος** είναι μία ένωση δύο ή περισσότερων ατόμων με κοινό συμφέρον ή στόχο. Υπάρχουν σωματεία που δραστηριοποιούνται στο χώρο του αθλητισμού, σωματεία που ασχολούνται με κοινωνικές δράσεις κλπ.

## Ο θεσμός στην Ελλάδα
Το σωματείο, σύμφωνα με την ελληνική νομοθεσία, είναι ένα νομικό πρόσωπο ιδιωτικού δικαίου. 

Ως σωματείο ορίζεται ένωση τουλάχιστον είκοσι προσώπων που επιδιώκει σκοπό μη κερδοσκοπικό και απέκτησε νομική προσωπικότητα, αφού εγγράφηκε σε ειδικό δημόσιο βιβλίο που τηρείται στο πρωτοδικείο της έδρας του. 

Τα σωματεία διέπονται από τις γενικές  διατάξεις του Αστικού Κώδικα (άρθρα 78-106), αλλά και για ορισμένες κατηγορίες σωματείων έχουν συμπληρωματική εφαρμογή ειδικές διατάξεις της νομοθεσίας, όπως για τα αλληλοβοηθητικά σωματεία (ν. 281/1914), για τα εργατοϋπαλληλικά σωματεία (ν. 1264/1982), για τα επαγγελματικά σωματεία (ν. 1712/1987), για τα αθλητικά σωματεία (ν. 2725/1999).

## Παραπομπές


## Πηγές
*Άρθρα 69 & 78-106 του Αστικού Κώδικα *(Υπουργείο Δικαιοσύνης Διαφάνειας και Ανθρωπίνων Δικαιωμάτων)*
*

## Εξωτερικοί σύνδεσμοι


Κατηγορία:Αστικό Δίκαιο
Άιμπενστοκ

Το **Άιμπενστοκ** (γερμανικά: *Eibenstock*) είναι δήμος του Έρτσγκεμπιργκσκραϊς στο κρατίδιο της Σαξονίας στη Γερμανία.

## Παραπομπές


## Βιβλιογραφία
* Ipoenander: *Alte und Neue Merckwürdigkeiten Von der Königl. Pohln. und Churfürstl. Sächßl. Berg-Stadt Eybenstock.* Schneeberg 1747 (Digitalisat).
* Johann Paul Oettel: *Alte und Neue Historie Der Königl. Pohln. und Churfürstl. Sächßl. freyen Berg-Stadt Eybenstock, in Meißnischen Ober-Erz-Gebürge.* Schneeberg 1748 (erweiterter Nachdruck 1997).
* Johann Paul Oettel: *Alter und Neuer Geschichte der löblichen freyen Bergstadt Eybenstock, in Meißnischen Ober-Erzgebürg gelegen, Andere Haupt Abtheilung.* Schneeberg 1749 (erweiterter Nachdruck 1997).
* Stadt Eibenstock (Hrsg.): *850 Jahre Bergstadt Eibenstock – Festschrift.* Eibenstock 2005.
* Richard Steche: Eibenstock. In: Beschreibende Darstellung der älteren Bau- und Kunstdenkmäler des Königreichs Sachsen. 8. Heft: Amtshauptmannschaft Schwarzenberg. C. C. Meinhold, Dresden 1887, S. 12.
* Eybenstock, Eibenstock. In: August Schumann: Vollständiges Staats-, Post- und Zeitungslexikon von Sachsen. 2. Band, Zwickau 1815, S. 583–589.
* Eibenstock. In: Die Bergbaulandschaft von Schneeberg und Eibenstock (= Werte der deutschen Heimat. Band 11). 1. Auflage. Akademie Verlag, Berlin 1967. S. 130–140.

## Εξωτερικοί σύνδεσμοι
* 
*  

Κατηγορία:Δήμοι του Έρτσγκεμπιργκσκραϊς
Δημήτριος Δαυής

Ο **Δημήτριος Δαυής** (1812 - 1894) ήταν Έλληνας δημοσιογράφος και πολιτικός. Γεννήθηκε στα Δαυγάτα Κεφαλονιάς. Εργάστηκε ως δημοσιογράφος στην Κεφαλονιά και στην Κωνσταντινούπολη, όπως επίσης και ως έμπορος και ως συμβολαιογράφος. Ήταν ο ιδρυτής του αναγνωστήριου "Κοραής", που ήταν ένας αντιαγγλικός σύλλογος. Αγωνίστηκε για την αποτίναξη της βρετανικής κατοχής μέσα από το σύλλογο αυτό και υπέστη πολλές διώξεις για το λόγο αυτό. Εξέδωσε στο Αργοστόλι την εφημερίδα "Χωρικός". 
Στις εκλογές του 1868 εξελέγη βουλευτής Κραναίας (Κεφαλληνίας) και θήτευσε ως το 1869.

## Παραπομπές


Κατηγορία:Βουλευτές Κεφαλληνίας
Κατηγορία:Έλληνες δημοσιογράφοι του 19ου αιώνα
Ιαπωνική Ποδοσφαιρική Ομοσπονδία

Η **Ιαπωνική Ποδοσφαιρική Ομοσπονδία** (ιαπωνικά: 日本サッカー協会, αγγλικά: *Japan Football Association*, JFA) είναι το ανώτατο διοικητικό όργανο όσον αφορά το άθλημα του ποδοσφαίρου στην Ιαπωνία. Η έδρα της βρίσκεται στο Τόκιο και είναι υπεύθυνη για τη διεξαγωγή ορισμένων ποδοσφαιρικών διοργανώσεων της χώρας, όπως και για την οργάνωση και λειτουργία των εθνικών ομάδων ανδρών, γυναικών και νέων της Ιαπωνίας.

Τα επαγγελματικά πρωταθλήματα της χώρας διοργανόνωνται από την J.League υπό την εποπτεία της Ιαπωνικής Ποδοσφαιρικής Ομοσπονδίας.

## Σύμβολο
Το σύμβολο της Ιαπωνικής Ποδοσφαιρικής Ομοσπονδίας είναι το Γιαταγκαράσου, ένα μυθικό τρίποδο κοράκι που οδήγησε τον αυτοκράτορα Τζίμου στο όρος Κουμάνο. Το Γιαταγκαράσου ήταν επίσης ο αγγελιοφόρος της ανωτάτης θεάς του ήλιου, Αματεράσου, στο Σίντο.

## Διοργανώσεις της ομοσπονδίας
* Κύπελλο του Αυτοκράτορα
* Κύπελλο της Αυτοκράτειρας

## Παραπομπές


## Eξωτερικοί σύνδεσμοι

* 

Ιαπωνια
Κατηγορία:Ποδόσφαιρο στην Ιαπωνία
Κώστας Γκοβόστης

Ο **Κωνσταντίνος Γκοβόστης** (1904 – 20 Ιανουαρίου 1958) ήταν Έλληνας εκδότης. Ίδρυσε το 1926 τον ομώνυμο εκδοτικό οίκο.

## Η ζωή του
Ο πατέρας του ήταν ζαχαροπλάστης, ενώ η μητέρα του νοικοκυρά. Το 1916 απέτυχε στις εισαγωγικές εξετάσεις του «Ελληνικού» Σχολείου (σημερινό γυμνάσιο), επειδή είχε κάνει λάθος αντιγραφή στα θέματα, λόγω προβλήματος με την όρασή του. Για την ίδια αιτία δεν πήγε στο στρατό. Εργάστηκε αρχικά ως εμποροϋπάλληλος υφασμάτων και από τότε άρχισε να ασχολείται με το βιβλίο. Η πρώτη του έκδοση ήταν το ολιγοσέλιδο *Χρονικό ενός Γελοίου* του Φιοντόρ Ντοστογιέφσκι (1926).Το 1936 μεταφέρει το βιβλιοπωλείο του σε κεντρικό σημείο της Αθήνας. Το 1940, έχοντας υποστεί διώξεις από τη δικτατορία του Ιωάννη Μεταξά, μετέφερε το βιβλιοπωλείο του στην οδό Πεσμαζόγλου. Μετά την απελευθέρωση από τη γερμανική Κατοχή επιδόθηκε στην έκδοση πολλών βιβλίων. Το 1951 υπέστη την πρώτη του καρδιακή προσβολή όμως συνεχίζει τις πρωτοποριακές εκδόσεις. Την περίοδο εκείνη εξέδωσε το πρώτο βιβλίο σε μονοτονικό σύστημα στην Ελλάδα, που ήταν *Το παιδί μου δεν μεγάλωσε ποτέ* της Περλ Μπακ, πυροδοτώντας αρχικά αντιδράσεις από φανατικούς που απείλησαν να καταστρέψουν το βιβλιοπωλείο.

Απεβίωσε από συγκοπή καρδιάς στο σπίτι που έμενε, στην οδό Σολωμού 12, στις 20 Ιανουαρίου 1958. Μετά το θάνατο του Κωνσταντίνου, τα ηνία του εκδοτικού οίκου ανέλαβε ο γιος του, Γιάννης.

## Παραπομπές


## Εξωτερικοί σύνδεσμοι
*Ιστορία των εκδόσεων Γκοβόστη 

Κατηγορία:Έλληνες εκδότες
Ξυλοτύμβου

Η **Ξυλοτύμβου** είναι κοινότητα της επαρχίας Λάρνακας στην Κύπρο.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


## Εξωτερικοί σύνδεσμοι
*

Κατηγορία:Κοινότητες της Επαρχίας Λάρνακας
Τριβωνιανός

Ο **Τριβωνιανός** (500–542) ήταν Βυζαντινός νομικός από τη Σίδη της Παμφυλίας, ο οποίος κατά τη διάρκεια του Αυτοκράτορα Ιουστινιανού Α´, επέβλεψε την επιμέλεια του νομικού κώδικα της Βυζαντινής Αυτοκρατορίας, και κατείχε υψηλό γραφειοκρατικό τίτλο (*magister officiorum*).

## Παραπομπές


Κατηγορία:Βυζαντινοί νομικοί
Κατηγορία:Βυζαντινοί του 6ου αιώνα
Κατηγορία:Ρωμαίοι νομομαθείς
Μπαχαράτ

[thumb|right|200px|Φιαλλίδιο με [Αραβικός Κόλπος|Αραβικού Κόλπου-στυλ, σπιτικό μπαχαράτ.]]
Το **μπαχαράτ** *(, bahārāt)* είναι ένα μείγμα μπαχαρικών που χρησιμοποιείται στην κουζίνα της Μέσης Ανατολής, ιδιαίτερα στην περιοχή Μασρίκ (περιλαμβάνει τα Κράτη της Αιγύπτου, Λιβάνου, Παλαιστίνης, Ιορδανίας και Συρίας) καθώς και στην Τουρκική, την Ιρανική, την Κουρδική και την Εβραϊκή κουζίνα.

Το μπαχαράτ είναι η αραβική λέξη για τα «μπαχαρικά» (η πληθυντική μορφή του *μπαχάρ* *(bahār)* «μπαχαρικό»). Το μείγμα των λεπτοαλεσμένων μπαχαρικών, χρησιμοποιείται συχνά ως καρύκευμα στο αρνί, ψάρι, κοτόπουλο, βοδινό κρέας και τις σούπες.

## Αραβικό μπαχαράτ
[thumb|right|240px|Συστατικά για [Αραβικός Κόλπος|Αραβικού Κόλπου-στυλ, σπιτικό μπαχαράτ.]]
Χαρμάνι της Μέσης Ανατολής, κοκκινοκαφέ χρώματος. Φτιάχνεται από ξηρούς ανθοφόρους οφθαλμούς (μπουμπούκια) τριαντάφυλλου, μαυροπίπερου, κανέλας και χοντρού αλατιού (ορισμένοι βάζουν και κόλιαντρο, πάπρικα, καρδάμωμο και πιπέρι σετσουάν).

Το μπαχαράτ δίνει ξεχωριστή γεύση σε λαχανικά, κρεατικά και στη γέμιση του κιμά.

Καλύτερο θεωρείται το λιβανέζικο, το γνωστό (στους μυημένους) *"μπαχαράτ μπουρμπού"*.

Τα τυπικά συστατικά του μπαχαράτ μπορεί να περιλαμβάνουν:

## Τουρκικό μπαχαράτ
Σύμφωνα με τον Τουρκικό κώδικα τροφίμων, το μπαχαράτ είναι «φυσικές ενώσεις ή μείγματα αυτών που παράγονται με τεμαχισμό, ξήρανση, άλεση, από τμήματα διαφόρων φυτών, όπως σπόρους, πυρήνες καρπών, καρπούς, άνθη, φλοιούς, ρίζες, φύλλα σε οποιαδήποτε κατάσταση και προστίθενται στα τρόφιμα για να προσδώσουν χρώμα, άρωμα ή "ουσία" (γεύση)».

Ατόφια (όχι μείγματα) μπαχαράτ θεωρούνται:

## Άλλες παραλλαγές
Το τούρκικο μπαχαράτ περιλαμβάνει τη μέντα ως το λειτουργικό του συστατικό.

Στην Τυνησία, το *Bharat* αναφέρεται σε ένα απλό μείγμα αποξηραμένων μπουμπουκιών τριαντάφυλλων και τριμμένης κανέλας, συχνά σε συνδυασμό με το μαύρο πιπέρι.

Στα Αραβικά Κράτη του Περσικού Κόλπου, το *loomi Amani* (αποξηραμένο μαύρο λάιμ) και σαφράν μπορούν επίσης να χρησιμοποιηθούν για το μείγμα μπαχαρικών *kebsa* (ονομάζεται επίσης και "Μπαχαράτ του Κόλπου").

Μια συνταγή για μπαχαράτ είναι ένα μείγμα των ακόλουθων λεπτοαλεσμένων συστατικών:

Το μείγμα μπορεί να τριφτεί στο κρέας ή να αναμιχθεί με ελαιόλαδο και χυμό λάιμ, για την παρασκευή μαριναρίσματος.

## Παραπομπές


## Δείτε επίσης

Κατηγορία:Αραβική κουζίνα
Κατηγορία:Συριακή κουζίνα
Κατηγορία:Ιορδανική κουζίνα
Κατηγορία:Ιρακινή κουζίνα
Κατηγορία:Λιβανέζικη κουζίνα
Κατηγορία:Παλαιστινιακή κουζίνα
Κατηγορία:Ιρανική κουζίνα
Κατηγορία:Κουρδική κουζίνα
Κατηγορία:Τουρκική κουζίνα
Κατηγορία:Εβραϊκή κουζίνα
Κατηγορία:Μπαχαρικά
Κατηγορία:Μείγματα βοτάνων και καρυκευμάτων
Κατηγορία:Λεβαντίνικη κουζίνα
Ποταμιά Αχαΐας

Με το όνομα **Ποταμιά** υπάρχουν τρεις οικισμοί στην Αχαΐα:

* η Ποταμιά, στη Δημοτική Ενότητα Παΐων του Δήμου Καλαβρύτων, γνωστότερη ως Βεσιναίικα.
* η Άνω Ποταμιά, στη Δημοτική Ενότητα Ακράτας του Δήμου Αιγιαλείας. 
* η Κάτω Ποταμιά, στη Δημοτική Ενότητα Ακράτας του Δήμου Αιγιαλείας.

## Σημείωση
Υπάρχει ακόμα στην Αχαΐα ο οικισμός Ποταμίτικος Γιαλός, στη Δημοτική Ενότητα Ακράτας.

Κατηγορία:Αποσαφηνίσεις ελληνικών τοπωνυμίων
Άγιος Κωνσταντίνος Αχαΐας

Με το όνομα **Άγιος Κωνσταντίνος** υπάρχουν τρεις οικισμοί στην Αχαΐα:

* ο Άγιος Κωνσταντίνος Αιγίου, στη Δημοτική Ενότητα Συμπολιτείας του Δήμου Αιγιαλείας.
* ο Άγιος Κωνσταντίνος Κρήνης Πατρών, στη Δημοτική Ενότητα Μεσσάτιδος του καλλικρατικού Δήμου Πατρέων. 
* ο Άγιος Κωνσταντίνος Σπάτων Αχαΐας, στη Δημοτική Ενότητα Λαρισσού του Δήμου Δυτικής Αχαΐας.

Κατηγορία:Αποσαφηνίσεις ελληνικών τοπωνυμίων
Χόβολη Αχαΐας

:::*Αυτό το λήμμα αφορά την παλιά ενιαία Χόβολη, νυν Τοπική Κοινότητα Χόβολης. Για τους ξεχωριστούς οικισμούς, δείτε [[Άνω Χόβολη Αχαΐας|Άνω Χόβολη]] και [[Κάτω Χόβολη Αχαΐας|Κάτω Χόβολη]].*

Με την ονομασία **Χόβολη** αναφερόταν επισήμως μέχρι την 16/10/1940 το ενιαίο ομώνυμο χωριό, που σήμερα έχει διασπαστεί σε δύο διακριτούς οικισμούς που απαρτίζουν την ομώνυμη Τοπική Κοινότητα της Δημοτικής Ενότητας δήμου Παΐων .

## Τοποθεσία
Οι οικισμοί της είναι χτισμένοι σε υψόμετρο 708-849 μέτρων, στις πλαγιές του Τάρταρη, μέσα σε χαράδρα.

## Ιστορικά στοιχεία
Πρωτοαναφέρονται οι συνοικίες της παλιάς ενιαίας Χόβολης στην απογραφή του 1830 ως "Apano Kovoli" και "Kato Kovoli" χωρίς πληθυσμό. Σε αυτήν την περιοχή είχαν οι κάτοικοι του Σοπωτού τις καλλιέργειές τους και τα χειμαδιά τους και γι' αυτό οι δύο συνοικίες της Χόβολης ονομάζονταν και "Σοπωτινά Καλύβια". Το 1848 απογράφεται από κοινού με το Σοπωτό με συνολικό πληθυσμό 280 οικογένειες (1.226 κάτοικοι).

Αναφέρεται στα 1903 το τότε ενιαίο χωριό να απέχει μία ώρα δρόμο από το Σοπωτό και να έχει σχολείο (γραμματείο), με τις δύο συνοικίες του να απέχουν μεταξύ τους ένα τέταρτο δρόμο με τα πόδια.

### Τοπωνύμιο
Αναφέρεται βιβλιογραφικά ότι η ονομασία Χόβολη έχει να κάνει είτε με το κλίμα της περιοχής, που ήταν δηλ. ηπιότερο με αυτό του Σοπωτού και γι' αυτό οι Σοπωτινοί είχαν εκεί τα χειμαδιά και τα καλλιεργήσιμα χωράφια τους, είτε με το γεγονός ότι η Κάτω Χόβολη κάηκε παλιότερα πολλές φορές, έγινε δηλ. χόβολη.

### Διοικητική εξέλιξη
Το 1845, με το ΦΕΚ 32Α της 08/12/1845, αναγνωρίστηκε ως οικισμός και εντάχτηκε στον τότε Δήμο Αροανείας. Με το ΦΕΚ 256Α της 28/08/1912, και την κατάργηση των δήμων, αποτέλεσε έδρα της τότε ομώνυμης κοινότητας. Την 16/10/1940 έπαψε να αποτελεί ενιαίο οικισμό και χωρίστηκε στους δύο σημερινούς διακριτούς οικισμούς με τον οικισμό της Κάτω Χόβολης να διαδέχεται διοικητικά την παλιά Χόβολη και να αποτελεί πλέον την έδρα της Κοινότητας Χόβολης μέχρι το 1997 και την εφαρμογή της Διοικητικής Διαίρεσης "Καποδίστριας".

### Δημογραφική εξέλιξη
Η δημογραφική εξέλιξη, σύμφωνα με τις εθνικές απογραφές, του ενιαίου χωριού της Χόβολης μέχρι το 1940 που απογράφηκαν χωριστά ως ξεχωριστοί οικισμοί οι δύο της συνοικίες, είναι η εξής:

## Δείτε επίσης
* Άνω Χόβολη
* Κάτω Χόβολη

## Παραπομπές


## Πηγές
* Χρήστου Π. Κορύλλου, ''Χωρογραφία της Ελλάδος''. Α'. ''Νομός Αχαΐας'', Εκ του Τυπογραφείου των Καταστημάτων "Ανέστη Κωνσταντινίδου", Εν Αθήναις 1903.
* 

## Περαιτέρω ανάγνωση
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Χόβολης Αχαΐας (πρόκειται για το ενιαίο μέχρι το 1940 χωριό), eetaa.gr. Ανακτήθηκε: 30/09/2016.
* Ε.Ε.Τ.Α.Α. - Διοικητικές μεταβολές Κοινότητας Χόβολης Αχαΐας, eetaa.gr. Ανακτήθηκε: 29/09/2016.
* Ε.Ε.Τ.Α.Α. - Διοικητικές μεταβολές Άνω Χόβολης Αχαΐας, eetaa.gr. Ανακτήθηκε: 30/09/2016.
* Ε.Ε.Τ.Α.Α. - Διοικητικές μεταβολές Κάτω Χόβολης Αχαΐας, eetaa.gr. Ανακτήθηκε: 29/09/2016.

Κατηγορία:Δήμος Παΐων
Κατηγορία:Δήμος Καλαβρύτων
Κυδωνίες (αποσαφήνιση)

Με το όνομα **Κυδωνίες** ή και **Κυδωνιές** μπορούν να απαντώνται διάφορα τοπωνύμια:

* η αρχαιοελληνική πόλη Κυδωνία στην Κρήτη.
* η πόλη Αϊβαλί, της οποίας η ελληνική ονομασία είναι **Κυδωνίες**.
* ο οικισμός Κυδωνιές στο Νομό Γρεβενών.  
* στο Νομό Αχαΐας οι οικισμοί Κυδωνίες και Κυδωνιές, αμφότεροι της Δημοτικής Ενότητας Φαρρών του Δήμου Ερυμάνθου.

Κατηγορία:Αποσαφηνίσεις ελληνικών τοπωνυμίων
Άγιος Γεώργιος Αχαΐας

Με το όνομα **Άγιος Γεώργιος** υπάρχουν τρεις οικισμοί στην Αχαΐα:

* ο Άγιος Γεώργιος Καλεντζίου, στη Δημοτική Ενότητα Καλεντζίου του Δήμου Ερυμάνθου.
* ο Άγιος Γεώργιος Σειρών, στη Δημοτική Ενότητα Αροανίας του Δήμου Καλαβρύτων. 
* ο Άγιος Γεώργιος Σκοτάνης, στη Δημοτική Ενότητα Παΐων του Δήμου Καλαβρύτων.

## Καταργημένοι οικισμοί
Με την ίδια ονομασία υπήρξαν οι παρακάτω, καταργημένοι πλέον, οικισμοί:

* ο Άγιος Γεώργιος Εγλυκάδας Πατρών, βραχύβιος οικισμός που προσαρτήθηκε στον Δήμο Πατρέων αποτελώντας πλέον συνοικία της Πάτρας με την ονομασία Άγιος Γεώργιος Λάγγουρα.
* ο Άγιος Γεώργιος Ροδοδάφνης Αχαΐας, βραχύβιος οικισμός που προσαρτήθηκε στην Ροδοδάφνη Αχαΐας.
* ο Άγιος Γεώργιος Σαντομερίου Αχαΐας, βραχύβιος οικισμός της Δ.Ε. Ωλενίας.

## Σημείωση
Η κωμόπολη Ρίο Αχαΐας ονομαζόταν *[[Άγιος Γεώργιος Ρίου]]* μέχρι το 1982.

Κατηγορία:Αποσαφηνίσεις ελληνικών τοπωνυμίων
Παγκολίνος

thumb|Ινδικό παγκολίνο που αμύνεται σε ασιατικά λιοντάρια
Ο **παγκολίνος** είναι θηλαστικό στη τάξη των **Φολιδωτών** (Pholidota). Η μόνη οικογένεια που σώζεται μέχρι σήμερα, οι Μανίδες, έχει ένα γένος, το Μάνις, το οποίο αποτελείται από οχτώ είδη. Αυτά τα είδη έχουν διαστάσεις από 30 μέχρι 100 εκατοστά μήκος. Είναι γνωστά επίσης και κάποια εξαφανισμένα είδη παγκολίνων. Το όνομα παγκολίνος προέρχεται από τη μαλαισιανή γλώσσα «πενγκουλίν», που σημαίνει «κάτι που κυλάει». Βρίσκεται σε τροπικές περιοχές της Αφρικής και της Ασίας.

Οι παγκολίνοι έχουν μεγάλες προστατευτικές κεράτινες φολίδες που καλύπτουν το δέρμα τους. Είναι τα μόνα γνωστά θηλαστικά με αυτή την προσαρμογή. Ζουν σε κουφάλες δέντρων ή λαγούμια, ανάλογα με το είδος. Είναι νυκτόβια ζώα και η δίαιτά τους περιλαμβάνει κυρίως μυρμήγκια και τερμίτες, τα οποία τρώνε με τη μακριά τους γλώσσα. Συνήθως είναι μοναχικά ζώα, τα οποία συναντώνται μόνο για να αναπαραχθούν. Γεννούν από ένα μέχρι τρία μικρά κάθε φορά, τα οποία μεγαλώνουν μέσα σε δύο χρόνια. Οι παγκολίνοι κινδυνεύουν από το κυνήγι (για το κρέας και τις φολίδες τους) και από την αποψίλωση του ενδιαιτήματός τους. Είναι το θηλαστικό το οποίο γίνεται περισσότερες φορές θύμα παράνομου εμπορίου ζώων. Και τα οχτώ είδη παγκολίνων θεωρούνται ότι κινδυνεύουν με εξαφάνιση σύμφωνα με την κόκκινη λίστα της IUCN.

## Περιγραφή
Η φυσική εμφάνιση ενός παγκολίνου χαρακτηρίζεται από μεγάλα, ανθεκτικά, επικαλυπτόμενα πλακοειδή λέπια. Τα λέπια είναι μαλακά στα νεογέννητα παγκολίνο, αλλά σκληραίνουν καθώς το ζώο ωριμάζει και είναι κατασκευασμένα από κερατίνη, το ίδιο υλικό από το οποίο είναι τα ανθρώπινα νύχια. Το σώμα με τα λέπια του μοιάζουν με ένα κουκουνάρι ή αγκινάρα. Μπορεί να κουρνιάσει σαν μια μπάλα όταν απειλείται, γιατί τα επικαλυπτόμενα λέπια του δρουν ως πανοπλία και το πρόσωπό του το κρύβει κάτω από την ουρά του. Τα λέπια του είναι απότομα, παρέχοντας μια επιπλέον άμυνα.

## Παραπομπές


Κατηγορία:Τάξεις θηλαστικών
Κατηγορία:Θηλαστικά της Ασίας
Κατηγορία:Θηλαστικά της Αφρικής
Κατηγορία:Μυρμηγκοφάγα θηλαστικά
Σέργιος Γυαλίστρας

Ο **Σέργιος Γυαλίστρας** (Αθήνα, 1888 - 4 Αυγούστου 1964) ήταν Έλληνας στρατιωτικός και πολιτικός, ο οποίος υπηρέτησε και ως υφυπουργός. Υπήρξε συγγραφέας αρκετών βιβλίων με στρατιωτικά θέματα.

## Βιογραφία
Γεννήθηκε στην Αθήνα και ακολούθησε σπουδές πρώτα στη Στρατιωτική Σχολή Ευελπίδων και έπειτα στη Γαλλία. Πολέμησε στους Βαλκανικούς Πολέμους, στη Μικρασιατική Εκστρατεία και στον Δεύτερο Παγκόσμιο Πόλεμο. Μετά την αποστρατεία του ανέλαβε διευθυντής των Ελληνικών Σιδηροδρόμων (ΣΕΚ) από το 1946 ως το 1951.
Στις εκλογές του 1952 εξελέγη βουλευτής Αθηνών με τον Ελληνικό Συναγερμό. Διορίστηκε υφυπουργός Αεροπορίας στην κυβέρνηση του Παπάγου, υπηρετώντας από τις 4 Νοεμβρίου 1952 ως τις 4 Οκτωβρίου 1955. 

Έγραψε συνολικά 10 βιβλία, από τα οποία τα δύο βραβεύτηκαν από την Ακαδημία Αθηνών.

Απεβίωσε το 1964. 

## Επιλεγμένα έργα
*"Η Ελλάς και ο Μέγας Πόλεμος", 1924.
*"Μακεδονία", 1928.
*"Η Ελλάς κατά τον τελευταίον πόλεμον" , 1946.
*"Ελλάς" , 1956 (βραβεύτηκε από την Ακαδημία Αθηνών)
*"Εθνικοί Αγώνες 1909-1959", εκδόσεις Εστία, Αθήνα Δεκ. 1963.

## Παραπομπές


Κατηγορία:Έλληνες αξιωματικοί του Στρατού Ξηράς
Κατηγορία:Βουλευτές Αθηνών
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Έλληνες υφυπουργοί Αεροπορίας
Άγιος Νικόλαος Αχαΐας

Με την ονομασία **Άγιος Νικόλαος** απαντώνται τέσσερις οικισμοί στην Αχαΐα:

* ο Άγιος Νικόλαος Αιγίου
* ο Άγιος Νικόλαος Κλειτορίας
* ο Άγιος Νικόλαος Κράλης, γνωστότερο ως *Κράλι*.
* ο Άγιος Νικόλαος Σπάτων, γνωστότερο ως *Σπάτα*.

## Σημειώσεις
* Την ίδια ονομασία έφερε μέχρι την 13/09/1962 ο οικισμός Γιαλός, όταν και μετονομάστηκε με το ΦΕΚ 145Α του 1962.
* Υπήρχε παλιότερα και ο οικισμός Άγιος Νικόλαος Σταροχωρίου Αχαΐας, γνωστός και ως Λαλιωταίικα, που καταργήθηκε το 1961.

Κατηγορία:Αποσαφηνίσεις ελληνικών τοπωνυμίων
Προγκρές Μ-01Μ

Το **Προγκρές Μ-01Μ** (η NASA το ονόμασε **Progress 31** ή **31P**) ήταν ρωσικό μη επανδρωμένο διαστημόπλοιο το οποίο εκτοξεύτηκε το 2008 για να ανεφοδιάσει τον Διεθνή Διαστημικό Σταθμό. Ήταν το πρώτο σκάφος της έκδοσης Προγκρές-Μ 11F615A60 που στάλθηκε στο διάστημα και διέθετε τον ψηφιακό υπολογιστή πτήσης TsVM-101 και το ψηφιακό σύστημα τηλεμετρίας MBITS αντί των προγενέστερων αναλογικών.

## Αποστολή
Εκτοξεύτηκε στις 26 Νοεμβρίου 2008 (12:38 GMT) από το κοσμοδρόμιο του Μπαϊκονούρ με πύραυλο Soyuz-U. Μετά από τέσσερις ημέρες, το Προγκρές συνδέθηκε με την θύρα του τμήματος Πιρς του σταθμού στις 30 Νοεμβρίου (12:28 GMT). Είχε προηγηθεί πρόβλημα με την κεραία του αυτόματου συστήματος Κουρς, χάρη στο οποίο τα Προγκρές συνδέονται με τους διαστημικούς σταθμούς.. Η κεραία άνοιξε σωστά τρεις ώρες μετά την εκτόξευση του διαστημοπλοίου, όμως αποφασίστηκε η σύνδεσή του με το εφεδρικό σύστημα TORU, με τον κοσμοναύτη Yury Lonchakov.

Το Προγκρές Μ-01Μ μετέφερε 2423 kg φορτίου, συμπεριλαμβανομένων καυσίμων, νερού και τροφίμων. Παρέμεινε στον σταθμό μέχρι και την 6η Φεβρουαρίου 2009 (04:10 GMT) και δύο ημέρες μετά την αποσύνδεσή του καταστράφηκε στην ατμόσφαιρα πάνω από τον Ειρηνικό Ωκεανό.

## Δείτε επίσης
* Διαστημικές αποστολές το 2008
* Διαστημικές αποστολές το 2009

## Παραπομπές


## Εξωτερικοί σύνδεσμοι
* 

Κατηγορία:Αποστολές στο Διεθνή Διαστημικό Σταθμό
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 2008
Άγιος Ιωάννης Αχαΐας

Με την ονομασία **Άγιος Ιωάννης** απαντώνται στην Αχαΐα τα εξής:

## Οικισμοί
* ο Άγιος Ιωάννης Αιγίου
* ο Άγιος Ιωάννης Σουλίου Πατρών

## Συνοικισμοί
* Άγιος Ιωάννης Κερύνειας
* Άγιος Ιωάννης Λεοντίου

Κατηγορία:Αποσαφηνίσεις ελληνικών τοπωνυμίων
Κύπελλο Ιαπωνίας (ποδόσφαιρο ανδρών)

**Η Πανιαπωνική Διοργάνωση Πρωταθλήματος Ποδοσφαιρικού Κυπέλλου του Αυτοκράτορα** () αποτελεί ποδοσφαιρική διοργάνωση στην Ιαπωνία. Διεξάγεται υπό την ευθύνη της Ιαπωνικής Ποδοσφαιρικής Ομοσπονδίας. Αποτελεί τον μακροβιότερο ποδσφαιρικό θεσμό στη χώρα. Στο παρελθόν, λάμβαναν μέρος στη διοργάνωση ομάδες από την Κορέα, την Ταϊβάν και ορισμένες φορές τη Μαντσούκουο. Η αντίστοιχη διοργάνωση των γυναικών ονομάζεται Κύπελλο της Αυτοκράτειρας.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στην Ιαπωνία
Ζαν Μερσιέ

Ο **Ζαν Μερσιέ **(γαλλικά: *Jean Mercier*, Ουζέ, γεν. περίπου 1510 - θαν. 1570) ή **Ιωάννης Μερκέρος** (λατινικά: *Joannes Mercerus*) ήταν Γάλλος εβραιολόγος του 16ου αιώνα, ο οποίος ασχολήθηκε με τη μετάφραση πολλών κειμένων από τα εβραϊκά (αραμαϊκή διάλεκτο) και ελληνικά (ελληνιστική κοινή και μεσαιωνική ελληνική γλώσσα) στα λατινικά και γαλλικά.

## Ιστορικό
Ο ίδιος υπήρξε μαθητής του Φρανσουά Βατάμπλ (*François Vatable*) τον οποίο και διαδέχτηκε ως καθηγητής εβραϊκών σπουδών στο Βασιλικό κολλέγιο της Γαλλίας. Ανάμεσα στους μαθητές του ήταν ο μετέπειτα ηγέτης των Ουγενότων ο Φιλίπ ντυ Πλεσί-Μορνέ (*Philippe du Plessis-Mornay*), και ο Πιερ Μαρτίνιος (*Pierre Martinius*) ο οποίος μετέπειτα έγινε καθηγητής στη Λα Ροσέλ. Ο Μερσιέ είχε τα καθήκοντα βασιλικού αναγνώστη (*Lecteur du Roi*) από το 1546 και μετά. Κάποια από τα γραπτά του του αποκαλύπτουν το ενδιαφέρον του για την Καμπάλα. 

Ζώντας ο ίδιος κατά την εποχή των γαλλικών θρησκευτικών πολέμων και φοβούμενος ότι θα διωκόταν στη Γαλλία λόγω των φιλικών του προς τον προτεσταντισμό πεποιθήσεων, κατέφυγε στη Βενετία για κάποιο διάστημα, επέστρεψε όμως αργότερα στη Γαλλία όπου πέθανε κατά την επιδημία πανώλης.

## Έργα

*Αραμαϊκή γραμματική *Tabulae in grammaticen linguae Chaldaeae* (Παρίσι, 1560) 
**De notis Hebraeorum liber* (1582), με τον Ζαν Σινκαρμπρέ (*Jean Cinqarbres*) ως επιμελητή 
**In Genesin commentarius*, σχολιολόγιο της Γένεσης (Γενεύη, εκδόθηκε μεταθανάτια το 1598 από τον Θεόδωρο Βέζα (*Théodore de Bèze*)  
*Μετάφραση του μη σωζόμενου στα αρχικά ελληνικά πλέον βιβλίου *Ιερογλυφικά* του Ωραπόλλωνα, (Παρίσι, 1548) 
*Μετάφραση του Εβραϊκού ευαγγελίου του Ματθαίου στα γαλλικά από το ιταλικό χειρόγραφο του επισκόπου Ζαν ντυ Τιγέ (*Jean du Tillet*) (Παρίσι, 1555)
*Μετάφραση της Εξαβίβλου του Κωνσταντίνου Αρμενόπουλου στα λατινικά (Λυών, *1556, επανεκδόθηκε το 1580 και 1587)
*Επιλογές από το [[Ταλμούδ]]: *Libellus de abbreviaturis Hebraeorum, tam Talmudicorum quam Masoritarum et aliorum rabbinorum* (Παρίσι, 1561)
*Μετάφραση του Εβραϊκού Ιωνά με σχολιασμό από τον [[Νταβίντ Κιμχί]] (*David Kimchi*) *Jonas cum commentariis R. David Kimhi* (1567)
*Μετάφραση του *Σχολιασμός επί των Δέκα Εντολών* του [[Αβραάμ Ιμπν Έζρα]] (*Abraham Ibn Ezra*) (Λυών, περίπου το 1567)
*Σημειώσεις στο *Oẓar Leshon ha-Kodesh* του [[Σαντ Πανίνι]] (*Santes Pagnini*) (Λυων, 1575)
*Μετάφραση του [[Ταργκούμ]] για τους [[Προφήτες]] της [[Παλαιά Διαθήκη|Παλαιάς Διαθήκης]] (*J. Merceri comentarii locupletissimi in prophetas quinque priores inter eos, qui minores vocantur'')

## Παραπομπές


## Εξωτερικοί σύνδεσμοι
*  Ψηφιοποιημένα αντίγραφα υψηλής ευκρίνειας των μεταφράσεων και κειμένων του Ζαν Μερσιέ - Ψηφιακή βιβλιοθήκη Μονάχου

Κατηγορία:Γάλλοι μεταφραστές
Κατηγορία:Εβραϊκή γλώσσα
Κατηγορία:Εβραϊκός πολιτισμός
Κινεζική Ποδοσφαιρική Ομοσπονδία

Η **Κινεζική Ποδοσφαιρική Ομοσπονδία** (κινεζικά: 中国足球协会, αγγλικά: *Chinese Football Association*, CFA) είναι το ανώτατο διοικητικό όργανο όσον αφορά το άθλημα του ποδοσφαίρου στη Λαϊκή Δημοκρατία της Κίνας. Η έδρα της βρίσκεται στο Πεκίνο και είναι υπεύθυνη για τη διεξαγωγή των ποδοσφαιρικών διοργανώσεων της χώρας, όπως και για την οργάνωση και λειτουργία των εθνικών ομάδων ανδρών, γυναικών και νέων της Κίνας.

Ιδρύθηκε στο Πεκίνο κατά τη διάρκεια του 1924, ενώ προσχώρησε στη FIFA το 1931 πριν από τη μεταφορά της στην Ταϊβάν, έπειτα από το τέλος του Κινεζικού Εμφυλίου Πολέμου (με την ονομασία Ποδοσφαιρική Ομοσπονδία Κινέζικης Ταϊπέι). Κατά τη διάρκεια του 1955 στο Πεκίνο, η Κινεζική Ποδοσφαιρική Ομοσπονδία αρνήθηκε να προσχωρήσει με οποιαδήποτε άλλη συνομοσπονδία μέχρι την ένταξή της στην Ασιατική Συνομοσπονδία Ποδοσφαίρου το 1974, ενώ ακολούθησε και αυτή στη FIFA για μια ακόμη φορά το 1979.

## Διοργανώσεις της Ομοσπονδίας
* Κινεζική Σούπερ Λιγκ
* Κύπελλο Κίνας
* Σούπερ Καπ Κίνας

## Παραπομπές


## Eξωτερικοί σύνδεσμοι
* 

Κινα
Βασιλάκης

Το ελληνικό επώνυμο **Βασιλάκης** μπορεί να αναφέρεται σε κάποιο από τα παρακάτω πρόσωπα:

* Αναγνώστης Βασιλάκης (1783-1828), αγωνιστής στην Επανάσταση του 1821
* Αντώνιος Βασιλάκης (*Il Aliense*, 1556-1629), αναγεννησιακός ζωγράφος
* Γεώργιος Βασιλάκης (πέθανε το 1828), αγωνιστής στην Επανάσταση του 1821, αδελφός του Αναγνώστη
* Ευθύμιος Βασιλάκης, πληρεξούσιος στην Επανάσταση του 1821
* Ιωάννης Βασιλάκης ή Βασιλάκος, αγωνιστής στην Επανάσταση του 1821
* Μάρκος Βασιλάκης (γενν.1965), Μητροπολίτης Χίου, Ψαρών και Οινουσσών
* Νικηφόρος Βασιλάκης (12ος αι.), εκκλησιαστικός ρήτορας
* Νικόλαος Βασιλάκης, οπλαρχηγός αγωνιστής στην Επανάσταση του 1821
* Περικλής Βασιλάκης, διαιτητής του ποδοσφαίρου
* Στέφανος Βασιλάκης (17ος αι.), ζωγράφος, γιος του Αντώνιου
* Χαρίλαος Βασιλάκος (1877-1964), αθλητής του στίβου, ολυμπιονίκης το 1896

Ως όνομα:
* Βασιλάκης Νομικός (13ος αι.), Βυζαντινός βιβλιογράφος

Επίσης, «βασιλάκης» είναι κοινή ονομασία του είδους ψαριού *Capriscus aper* και του είδους πτηνού *[[Χρυσοβασιλίσκος|Regulus regulus]]*.

## Δείτε επίσης
* Σπήλιος του Βασιλάκη
* Βασιλάκι
* Βασιλάκιος
* Βασιλάκος
Ψευδώνυμο

Το **ψευδώνυμο** είναι ένα ψεύτικο όνομα, που χρησιμοποιεί κανείς αντί για το πραγματικό του. Πολλοί άνθρωποι, στους οποίους συμπεριλαμβάνονται συγγραφείς και καλλιτέχνες, χρησιμοποιούν ψευδώνυμα για διάφορους λόγους: απόκρυψη ταυτότητας, γένους ή/και φυλής. Καλλιτέχνες (όπως οι ράπερς) χρησιμοποιούν επίσης ψευδώνυμα, προκειμένου να ταιριάξουν καλύτερα στην σκηνική τους παρουσία. Στα ψευδώνυμα συμπεριλαμβάνονται τα ονόματα καλλιτεχνών και συγγραφέων, τα παρατσούκλια, τα ονόματα των υπερηρώων και τα κωδικά ονόματα.

## Χρήση και παραδείγματα ψευδωνύμων
Υπάρχουν τρεις κύριες κατηγορίες ψευδωνύμων: ψευδώνυμα συγγραφέων, ψευδώνυμα καλλιτεχνών και ψευδώνυμα χρηστών (user-names).

### Ψευδώνυμα συγγραφέων
Η πρώτη κατηγορία χρησιμοποιείται από συγγραφείς συχνά με σκοπό την απόκρυψη της ταυτότητάς τους. Πολλά διάσημα βιβλία, όπως το The Outsiders και το A Series of Unfortunate Events, γράφτηκαν από συγγραφείς που χρησιμοποιούσαν ψευδώνυμο. Ο Daniel Handler έγραψε το βιβλίο A Series of Unfortunate Events με το ψευδώνυμο Lemony Snicket, όχι μόνο επειδή ήθελε να παρουσιάσει τον συγγραφέα ως έναν χαρακτήρα της ιστορίας, αλλά και επειδή ήθελε να κρύψει το πραγματικό του όνομα. Όταν η Susan Eloise Hinton εξέδωσε το βιβλίο The Outsiders, αποφάσισε να χρησιμοποιήσει τα αρχικά της, S. E., αντί για το μικρό και το μεσαίο όνομά της, καθώς δεν ήθελε οι αναγνώστες της να καταλάβουν το γένος της. Οι αδελφές Brontë (η Anne, η Emily και η Charlotte) χρησιμοποιούσαν ψευδώνυμα για να κρατήσουν κρυφό το γεγονός ότι πολλοί από τους χαρακτήρες τους ήταν βασισμένοι στους γείτονές τους.

### Ψευδώνυμα καλλιτεχνών
Μουσικοί, ηθοποιοί και άλλοι καλλιτέχνες χρησιμοποιούν επίσης ψευδώνυμα, γνωστά και ως *καλλιτεχνικά ονόματα*, τόσο για να αποκρύψουν την ταυτότητά τους, όσο και για να δώσουν στους εαυτούς τους ένα πιο καλαίσθητο όνομα. Για παράδειγμα, ο ράπερ Σον Κομπς, ο οποίος αυτή τη στιγμή είναι γνωστός ως Diddy, συνήθιζε να αποκαλεί τον εαυτό του ως P. Diddy και Puff Daddy. Λέει ότι άλλαξε το όνομά του από P. Diddy σε Diddy, επειδή το ίδιο το όνομα προκαλούσε σύγχυση και ήθελε να "απλουστεύσει τα πράγματα".

### Ψευδώνυμα χρηστών
Πολλοί άνθρωποι στο διαδίκτυο χρησιμοποιούν ψευδώνυμα. Υπάρχουν πολλές ονομασίες για αυτά τα ψευδώνυμα, όπως το *όνομα χρήστη* και το *ID χρήστη*. Αυτά τα ψευδώνυμα βοηθούν τους ανθρώπους να παραμένουν ανώνυμοι στο διαδίκτυο, όπως επίσης τους προστατεύουν από την κλοπή της ταυτότητάς τους και από την αλίευση κωδικών. Όταν οι άνθρωποι συνδέονται στο λογαριασμό τους σε σελίδες όπως το Wikipedia, το MySpace ή το Facebook, το *όνομα χρήστη* τους τους βοηθάει να γίνονται αναγνωρίσιμοι από το σύστημα χωρίς να εισάγουν το πραγματικό τους όνομα. Εάν οι άνθρωποι χρησιμοποιούσαν το πραγματικό τους όνομα, αντί για το όνομα χρήστη, αυτό θα προκαλούσε σύγχυση για δύο ανθρώπους που τυγχάνει να έχουν το ίδιο όνομα. Τα ονόματα χρηστών το κάνουν αυτό απλό, διότι ο καθένας δημιουργεί το δικό του όνομα χρήστη. Επίσης, εάν χρησιμοποιούσε κανείς το πραγματικό του όνομα, θα ήταν πιο εύκολο για κάποιους να μαντέψουν τους κωδικούς τους και για κάποιους άλλους να τους βρουν στην πραγματική τους ζωή.

Κατηγορία:Ψευδώνυμα
Κατηγορία:Σημασιολογία
Ισραηλινές βουλευτικές εκλογές 2015

Πρόωρες **εκλογές** για την 20ή Κνεσέτ διεξήχθησαν στις 17 Μαρτίου 2015. Το κόμμα Λικούντ κέρδισε τις εκλογές και πρωθυπουργός παρέμεινε ο Μπενιαμίν Νετανιάχου.

## Πλαίσιο
Εξαιτίας διαφωνιών στους κόλπους του κυβερνώντος συνασπισμού, κυρίως για τον προϋπολογισμό και την πρόταση για ένα "εβραϊκό κράτος", διαλύθηκε η κυβέρνηση τον Δεκέμβριο του 2014. Το Εργατικό Κόμμα του Ισραήλ και το Χατνούαχ σχημάτισαν κυβέρνηση συνασπισμού, που ονομάστηκε Σιωνιστική Ένωση, με την ελπίδα να κερδίσουν το κόμμα Λικούντ, που είχε ηγηθεί της προηγούμενης κυβέρνησης συνασπισμού μαζί με τα κόμματα Ισραήλ Μπεϊτενού, Γες Ατίντ, Εβραϊκός Οίκος και Χατνούαχ.

Το τελικό ποσοστό συμμετοχής στις εκλογές ήταν 72,3%, κατά 4,6% υψηλότερο από τις προηγούμενες βουλευτικές εκλογές του 2013 και το υψηλότερο από τις εκλογές του 1999, κατά τις οποίες το 78,7% των ψηφοφόρων προσήλθαν στις κάλπες.

Τη νίκη στις εκλογές διακήρυξε ο Μπενιαμίν Νετανιάχου από το κόμμα Λικούντ, με το τελευταίο να συγκεντρώνει τον μεγαλύτερο αριθμό ψήφων. Η αντιπολίτευση παραδέχτηκε την νίκη του Λικούντ λίγο μετά.

Έπειτα από τις εκλογές εξελέγη στην Κνεσέτ ένας αριθμός-ρεκόρ γυναικών (29).

## Αποτελέσματα

a: Συγκριτικά με το ενιαίο σύνολο του Εργατικού Κόμματος και του Χατνουάχ το 2013.
b: Σε σύγκριση με το ενιαίο σύνολο των Χαντάς, Μπαλάντ και της Ενωμένης Αραβικής Λίστας το 2013.

## Σχηματισμός κυβέρνησης
Ο Νετανιάχου έλαβε εντολή για σχηματισμό κυβέρνησης, αρχικά στις 25 Μαρτίου, και έπειτα στις 20 Απριλίου πήρε νέα προθεσμία από τον πρόεδρο Ρούβεν Ριβλίν εντός 14 ημερών. Η νέα κυβέρνηση συνασπισμού ανακοινώθηκε λίγο πριν εκπνεύσει η διορία που είχε δοθεί στον Νετανιάχου, στις 6 Μαΐου 2015. 
Τα κόμματα που συναπαρτίζουν τον κυβερνώντα συνασπισμό είναι το Λικούντ (30 έδρες), το κεντρώο κόμμα Κουλάνου (10 έδρες) και άλλα δύο μικρότερα θρησκευτικά κόμματα, με συνολικά 13 έδρες και το δεξιό κόμμα Μπαγίτ Γιεχούντι (Εβραϊκός Οίκος) με 8 έδρες.

## Παραπομπές


## EΕξωτερικοί σύνδεσμοι

*Elections for the 20th Knesset , Κεντρική Εκλογική Επιτροπή του Ισραήλ
*FAQ: Elections in Israel από το Ισραηλινό Υπουργείο Εξωτερικών
*Ειδήσεις και σχόλια στο *[[Ynetnews]]*

2015
Κατηγορία:Εκλογές του 2015
Κατάληψη του Παλέρμο (535)

Η **Κατάληψη του Παλέρμο** έφερε αντιμέτωπους τους Βυζαντινούς και τους Οστρογότθους στο Παλέρμο της Σικελίας στη διάρκεια του 535 και στα πλαίσια του Γοτθικού Πολέμου.

## Εισαγωγή
Το 535, ο αυτοκράτορας Ιουστινιανός απέστειλε τον Βελισάριο στην Ιταλία να πολεμήσει ενάντια στον Θεόδατο, βασιλιά των Οστρογότθων.

## Κατάληψη του Παλέρμο
Ο Βελισάριος αποβιβάστηκε στη Σικελία, την οποία και κατέλαβε χωρίς να συναντήσει αντίσταση, με εξαίρεση το Παλέρμο, όπου η φρουρά αρνήθηκε να παραδοθεί.

Ο Βελισάριος, εκτιμώντας πως η πόλη δεν ήταν δυνατό να καταληφθεί από στεριάς, έστειλε τον στόλο του στο λιμάνι, το οποίο βρισκόταν εκτός της πόλης και εκτεινόταν μέχρι τα τείχη αυτής.

Καθώς τα κατάρτια των πλοίων ξεπερνούσαν σε ύψος τα τείχη, ανύψωσε με τη χρήση βαρούλκων βάρκες γεμάτες με τοξότες.

Ο πληθυσμός, ευρισκόμενος υπό βροχή βελών, τρομοκρατήθηκε και η πόλη παραδόθηκε άμεσα.

## Απολογισμός
Η κατάληψη του Παλέρμο ολοκλήρωσε την κατάληψη της Σικελίας από την Ανατολική Ρωμαϊκή Αυτοκρατορία.

## Πηγή

* Nouveau dictionnaire des sièges et batailles Tome 5

Κατηγορία:Ιστορία της Σικελίας
Π
Κατηγορία:Παλέρμο
Πιερ-Ζακ-Μαρί Βιταλίς

Ο **Πιέρ-Ζακ-Μαρί Βιταλίς** (γεννημένος στο Καρπαντρά το 1759 και αποβιώσας στο Αββαείο του Σαιν-Ζερμαίν-ντε-Πρε του Παρισιού το 1792) ήταν Γάλλος ιερέας, ο οποίος ανακηρύχτηκε, μετά θάνατον, Μακάριος από την Ρωμαιοκαθολική Εκκλησία.

Μετά την χειροτόνησή του ως ιερέα, ξεκίνησε το ποιμαντικό του έργο κατά την περίοδο μεταξύ 1784-1785 ως εφημέριος, ενώ αργότερα έφτασε να γίνει βικάριος στην Εκκλησία Σαιν-Μερί του Παρισιού. Ταυτόχρονα, την ίδια αυτή περίοδο, εργαζόταν εντός της Αρχιεπισκοπής Παρισίων. Όταν η επαναστατημένη Γαλλία εντατικοποίησε τις διώξεις κατά των Καθολικών, ο Βιταλίς φυλακίστηκε το 1792 στο Αββαείο του Σαιν-Ζερμαίν-ντε-Πρε. Πέθανε στα χέρια του όχλου, ο οποίος έσφαξε τους μεταφερόμενους από το Δημαρχείο προς το Αββαείο φυλακισμένους, στα πλαίσια των Σεπτεμβριανών Σφαγών.

Η Καθολική Εκκλησία τιμά την μνήμη του μαζί με εκείνη των υπολοίπων νεκρών.

Ο Πιέρ-Ζακ-Μαρί Βιταλίς ανακηρύχτηκε Μακάριος στις 17 Οκτωβρίου 1926, μαζί με άλλους 190 Γάλλους μάρτυρες από τον Πάπα Πίο ΙΑ΄.

## Παραπομπές


Κατηγορία:Μακάριοι της Ρωμαιοκαθολικής Εκκλησίας
Κατηγορία:Γαλλικός κλήρος
Ραιμπώ

Ο **Ραιμπώ** (λατινικά: *Raimbaldus* ή *Ragimbaldus* ή *Raginbaldus*) ήταν Νορμανδός τυχοδιώκτης που έζησε κατά το δεύτερο μισό του 11ου αιώνα και διακρίθηκε για σύντομο διάστημα, όντας στην υπηρεσία της Βυζαντινής Αυτοκρατορίας, στη διάρκεια της δεκαετίας του 1070.

Πιθανότατα γεννημένος στο Δουκάτο της Νορμανδίας ή στα βόρεια της σημερινής Γαλλίας, κατέφθασε στην Νότια Ιταλία σε άγνωστη ημερομηνία. Από εκεί, μετέβη στο Βυζάντιο την περίοδο 1072/1073 ως επικεφαλής στρατεύματος  « Φράγκων » στρατιωτών, τιθέμενος στην υπηρεσία ενός Βυζαντινού στρατηγού αρμένικης καταγωγής, του Φιλάρετου Βραχάμιου, ο οποίος τον έστειλε στον Ευφράτη να πολεμήσει τους Τούρκους.

Σκοτώθηκε πολεμώντας ενάντια στον Θόρνιγκ, άρχοντα του Σασούν το 1074.

## Δείτε επίσης
* Ρουσέλ ντε Μπαγιέλ
* Ἑρβέβιος Φραγγόπουλος
* Ρομπέρ Κρισπέν

## Πηγές
*  

Κατηγορία:Βυζαντινονορμανδοί
Κατηγορία:Βυζαντινοί στρατηγοί
Κατηγορία:Ιταλονορμανδοί
Κατηγορία:Μισθοφόροι
Ποδοσφαιρική Ομοσπονδία Σαουδικής Αραβίας

Η **Ποδοσφαιρική Ομοσπονδία Σαουδικής Αραβίας** (αραβικά: الاتحاد السعودي لكرة القدم, αγγλικά: *Saudi Arabian Football Federation*, SAFF) είναι το ανώτατο διοικητικό όργανο όσον αφορά το άθλημα του ποδοσφαίρου στη Σαουδική Αραβία. Ιδρύθηκε το 1956 και την ίδια χρονιά προσχώρησε στη FIFA, ενώ το 1972 έγινε μέλος της AFC. Η έδρα της βρίσκεται στο Ριάντ και είναι υπεύθυνη για τη διεξαγωγή των ποδοσφαιρικών διοργανώσεων της χώρας, όπως και για την οργάνωση και λειτουργία των εθνικών ομάδων ανδρών, γυναικών και νέων της Σαουδικής Αραβίας.

## Διοργανώσεις της ομοσπονδίας
* Σαουδικό Επαγγελματικό Πρωτάθλημα
* Κύπελλο Πρωταθλητριών του Βασιλιά
* Κύπελλο του Διαδόχου
* Σαουδικό Σούπερ Καπ

## Παραπομπές


## Eξωτερικοί σύνδεσμοι
* 

Σαουδικη Αραβια
Κατηγορία:Ποδόσφαιρο στη Σαουδική Αραβία
Άλμα εις μήκος στους Βαλκανικούς Αγώνες Κλειστού Στίβου

thumb|right|Ο Πρωταθλητής το 1991, Κώστας Κουκοδήμος.
thumb|right|Ο Πρωταθλητής το 2012, Λούης Τσάτουμας.
Το **Άλμα εις μήκος στους Βαλκανικούς Αγώνες Κλειστού Στίβου** έχει διεξαχθεί 20 φορές από την ίδρυση των αγώνων το 1994 και 21 συνολικά από τους δοκιμαστικούς το 1991. Από το 1991 έως σήμερα έχουν αναδειχθεί 12 Πρωταθλητές από 6 διαφορετικές χώρες.

Ο πρώτος Πρωταθλητής ήταν ο Έλληνας Κώστας Κουκοδήμος, το 1991 και ο πιο πρόσφατος είναι ο Κροάτης Ντίνο Πέρβαν, το 2015. Η χώρα με τους περισσότερους Πρωταθλητές είναι η Βουλγαρία με 6 τίτλους και ακολουθούν η Ρουμανία με 5, η Ελλάδα, η Κροατία και η Σερβία και Μαυροβούνιο με 3 και η Αλβανία με 1.

## Πρωταθλητές
### Ανά έτος

### Ανά αθλητή

### Ανά χώρα

## Εξέλιξη ρεκόρ

Το πρώτο ρεκόρ των Βαλκανικών Αγώνων Κλειστού Στίβου στο Άλμα εις μήκος των ανδρών, πραγματοποιήθηκε στο δοκιμαστικό Πρωτάθλημα του 1991, από τον Έλληνα Κώστας Κουκοδήμος, με επίδοση 7.96, που διεξήχθη στο Στάδιο Ειρήνης και Φιλίας, στον Πειραιά. Από το 1991 το ρεκόρ αυτό έχει καταρριφθεί δύο φορές. Το ρεκόρ σήμερα είναι 8.10 που σημειώθηκε αρχικά από τον Μπογκντάν Τουντόρ, το 1995 και ισοφαρίστηκε από τον Σπύρο Βασδέκη, στις 22 Φεβρουαρίου του 1997.

## Παραπομπές


Κατηγορία:Βαλκανικοί Αγώνες Κλειστού Στίβου
Προγκρές Μ-02Μ

Το **Προγκρές Μ-02Μ** (η NASA το ονόμασε **Progress 33** ή **33P**) ήταν ρωσικό μη επανδρωμένο διαστημόπλοιο το οποίο εκτοξεύτηκε το 2009 για να ανεφοδιάσει τον Διεθνή Διαστημικό Σταθμό. Ήταν τύπου Προγκρές-Μ 11F615A60 και είχε αριθμό σειράς 402.

## Αποστολές
Το Προγκρές Μ-02Μ εκτοξεύτηκε με πύραυλο Soyuz-U από το κοσμοδρόμιο του Μπαϊκονούρ στις 7 Μαΐου 2009 (18:37 GMT) και συνδέθηκε με την θύρα του τμήματος Πιρς του σταθμού στις 12 Μαΐου (19:24 UTC). Στις 30 Ιουνίου αποσυνδέθηκε προκειμένου να ξεκινήσει σειρά επιστημονικών πειραμάτων σε τροχιά. Προσέγγισε ξανά τον Διεθνή Διαστημικό Σταθμό στις 12 Ιουλίου προκειμένου να δοκιμαστεί το σύστημα σύνδεσης που εγκαταστάθηκε για χρήση από το Mini-Research Module 2. Μετά την ολοκλήρωση των δοκιμών αυτών, πραγματοποιήθηκε κατάλληλος τροχιακός ελιγμός και το διαστημόπλοιο καταστράφηκε στην ατμόσφαιρα, πάνω από τον Ειρηνικό Ωκεανό στις 13 Ιουλίου.

## Δείτε επίσης
* Διαστημικές αποστολές το 2009

## Παραπομπές


## Εξωτερικοί σύνδεσμοι
* 

Κατηγορία:Αποστολές στο Διεθνή Διαστημικό Σταθμό
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 2009
Νικόλαος Λεβογιάννης

Ο **Νικόλαος Λεβογιάννης** είναι Έλληνας πολιτικός.

Γεννήθηκε το 1945 στην Κωμιακή Νάξου. Αποφοίτησε από τη Φιλοσοφική Σχολή του Πανεπιστημίου Αθηνών και εργάστηκε ως καθηγητής φιλολογίας.

Διετέλεσε βουλευτής Κυκλάδων του ΠΑΣΟΚ τα διαστήματα 1981 - 1989 και 1996 - 2004, και χρημάτισε υφυπουργός Εθνικής Παιδείας και Θρησκευμάτων από τον Δεκέμβριο του 1988 μέχρι τον Ιούλιο του 1989, στην κυβέρνηση του Ανδρέα Παπανδρέου.

## Πηγές


Κατηγορία:Βουλευτές Κυκλάδων
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες υφυπουργοί Εθνικής Παιδείας και Θρησκευμάτων
Προγκρές Μ-03Μ

Το **Προγκρές Μ-03Μ** (η NASA το ονόμασε **Progress 35P** ή **35P**) ήταν ρωσικό μη επανδρωμένο διαστημόπλοιο που εκτοξεύτηκε το 2009 για να ανεφοδιάσει τον Διεθνή Διαστημικό Σταθμό.

## Αποστολή
Εκτοξεύτηκε με πύραυλο Soyuz-U από το κοσμοδρόμιο του Μπαϊκονούρ στις 15 Οκτωβρίου 2009 (01:14 UTC) και συνδέθηκε με με την θύρα του τμήματος Πιρς του σταθμού στις 18 Οκτωβρίου (01:40 UTC). Στο φορτίο που μετέφερε περιλαμβάνονταν τρόφιμα, καύσιμα και νερό. Το Προγκρές Μ-03Μ αποσυνδέθηκε από τον σταθμό στις 22 Απριλίου 2010 και αξιοποιήθηκε για την διεξαγωγή επιστημονικών πειραμάτων μέχρι την καταστροφή του στην ατμόσφαιρα, πάνω από τον Ειρηνικό Ωκεανό,  στις 27 Απριλίου.

## Δείτε επίσης
* Διαστημικές αποστολές το 2009
* Διαστημικές αποστολές το 2010

## Παραπομπές


Κατηγορία:Αποστολές στο Διεθνή Διαστημικό Σταθμό
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 2009
Θεόδωρος Καρατζάς

Ο **Θεόδωρος Καρατζάς** (1930 - 3 Μαρτίου 2004) ήταν Έλληνας δικηγόρος με ειδίκευση σε θέματα διεθνών συναλλαγών, επενδύσεων και ναυτιλίας. Υπήρξε συνεργάτης του Ανδρέα Παπανδρέου και στη συνέχεια του Κώστα Σημίτη και κατείχε σημαντικές θέσεις στο ελληνικό τραπεζικό σύστημα με αποκορύφωμα τη θητεία του ως διοικητής της Εθνικής Τράπεζας (1996-2004).

## Βιογραφικά στοιχεία
Γεννήθηκε το 1930 στην Αθήνα. Αποφοίτησε από τη Νομική Σχολή Αθηνών και συνέχισε τις σπουδές του στο Ινστιτούτο Ανώτατων Ευρωπαϊκών Σπουδών στο Στρασβούργο. Από το 1955 εργαζόταν ως δικηγόρος Αθηνών με ειδίκευση σε θέματα διεθνών συναλλαγών, επενδύσεων και ναυτιλίας. Υπήρξε σύμβουλος της Εθνικής Τράπεζας σε ναυτιλιακά θέματα, καθώς και νομικός σύμβουλος πολλών Ελλήνων εφοπλιστών.

Μετά το 1981 και την άνοδο του ΠΑΣΟΚ στην εξουσία, κατέλαβε μια σειρά από σημαντικές θέσεις: διευθύνων σύμβουλος στην ΕΤΕΒΑ (Ελληνική Τράπεζα Επενεδύσεων και Βιομηχανικής Ανάπτυξης, 1982-1985), πρόεδρος της Ελληνογαλλικής Τράπεζας Διεθνούς Εμπορίου και Ναυτιλίας (1982-1985), γενικός γραμματέας του υπουργείου Εθνικής Οικονομίας με υπουργό τον Κώστα Σημίτη (1985-1987) και υφυπουργός Εθνικής Οικονομίας (1987-1989). Yπήρξε επίσης πρόεδρος της Επιτροπής για τον εκσυγχρονισμό του τραπεζικού συστήματος (1986-1987) και πρόεδρος της «Ασπίς Στεγαστική Τράπεζα» (1992-1996).

Το 1996 έγινε διοικητής της Εθνικής, προτεινόμενος από τον Κ. Σημίτη, θέση στην οποία παρέμεινε μέχρι το 2004 και τον θάνατό του μετά από σύντομη ασθένια. Η οκταετής θητεία Καρατζά στη διοίκηση της Εθνικής Τράπεζας υπήρξε αποφασιστική στην περαιτέρω εξέλιξη και την ανάπτυξη της Τράπεζας, αφού η αναδιάρθρωση και ο εκσυγχρονισμός που επιτεύχθηκε την περίοδο αυτή διασφάλισαν την ανταγωνιστικότητά της έναντι των άλλων ελληνικών τραπεζών και της έδωσαν την ευκαιρία για αναβάθμιση της διεθνούς παρουσίας της, ιδιαίτερα στο χώρο της Νοτιοανατολικής Μεσογείου.

Ο Καρατζάς πίστευε ότι η ελληνική οικονομία χρειάζεται ισχυρές εξωστρεφείς επιχειρήσεις με διεθνή παρουσία, αλλά το κέντρο λήψης αποφάσεων πρέπει πάντα να βρίσκεται στην Ελλάδα. Στη λογική αυτή κινούνταν και η (τελικά αποτυχημένη) προσπάθειά του για τη συγχώνευση της Εθνικής Τράπεζας με την Alpha Bank. Η πολιτική του Θ. Καρατζά στην Ε.Τ.Ε. και στην Ένωση Ελληνικών Τραπεζών, της οποίας επίσης ήταν πρόεδρος την οκταετία 1996-2004, διευκόλυνε τις διεργασίες που ελάμβαναν χώρα στο ελληνικό τραπεζικό σύστημα, έτσι ώστε ο κλάδος να αποτελέσει ένα από τα πιο δυναμικά και ανταγωνιστικά τμήματα της οικονομίας της χώρας.

## Πηγές


## Εξωτερικοί σύνδεσμοι
*Θεόδωρος Καρατζάς στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες δικηγόροι του 20ού αιώνα
Κατηγορία:Έλληνες υφυπουργοί Εθνικής Οικονομίας